L 141/60
DA
Den Europæiske Unions Tidende
31.5.2023
c) en on-demand-del med dynamisk tildeling, der omfatter ressourcer til levering af tjenester, der er anmodet om gennem den on-demand-baserede dynamiske tildelingsmekanisme, jf. artikel 7 og 8 d) en del med en krisemargen, der omfatter ressourcer til levering af tjenester i tilfælde af dynamiske højt prioriterede anmodninger, når ressourcerne fra andre dele af puljen ikke er tilstrækkelige, jf. artikel 7. 4.
Senest 30 uger før startdatoen for puljeprogrammeringsperiode meddeler Kommissionen deltagerne deres andele, de tilgængelige tjenester og relaterede egenskaber for den næste puljeprogrammeringsperiode sammen med deres værdier i tokens. 5.
Den første puljeprogrammeringsperiode begynder, når GOVSATCOM-centret tages i brug, og dens varighed er på to år.
Når en puljeprogrammeringsperiode udløber, starter en anden puljeprogrammeringsperiode med samme varighed.
Artikel 4 Kompensation, tokens og konti i forbindelse med GOVSATCOM-tjenester 1.
GOVSATCOM-tjenester deles og prioriteres mellem brugerne via kompensation ved brug af tokens.
2.
Basiskompensationsværdien af en tjeneste er summen af de kompensationer, der gives til ressourceleverandørerne med henblik på at gøre de nødvendige ressourcer tilgængelige til leveringen af tjenesten med de specifikke egenskaber og den varighed, der er angivet i den pågældende tjenesteanmodning.
Kompensations-værdien af en tjeneste er a) 80 % af dens basiskompensationsværdi i tilfælde af anmodninger med lav prioritet, b) 100 % af dens basiskompensationsværdi i tilfælde af anmodninger med mellemhøj prioritet, c) 130 % af dens basiskompensationsværdi i tilfælde af anmodninger med høj prioritet.
3) Hver deltager har sin egen deltagerkonto, som indeholder vedkommendes tokens.
Hver deltagerkonto opdeles i to dele: a) den forudbetalte del og b) »pay-on-demand«-delen, der anvendes at kompensere for de ønskede tjenester ved hjælp af henholdsvis dynamiske forudbetalte eller pay-on-demand-mekanismer.
Opdelingen af deltagerens tokens i hver del af kontoen fastsættes af deltageren inden startdatoen for den puljeprogramme­ ringsperiode, der er omhandlet i artikel 6, og tokens må ikke overføres fra den ene del til den anden i løbet af puljeprogram­ meringsperioden.
De resterende tokens på den forudbetalte del af kontoen cleares ved slutningen af puljeprogrammeringsperiode, jf. stk. 6.
GOVSATCOM-centre fører deltagerkontiene. 4.
I løbet af en puljeprogrammeringsperiode kan en deltager anvende euro til at købe yderligere tokens gennem Kommissionen i henhold til det omregningsforhold mellem tokens og euro, der er fastsat for den pågældende puljeprogrammeringsperiode.
Kommissionen underretter GOVSATCOM-centret herom, og de ekstra tokens føjes til pay-on-demand-delen af den respektive deltagerkonto.
5.
En deltager kan donere tokens fra sin konto til en anden deltager.
Der anmodes om overførsel af tokens fra en deltagers konto til en anden fra den donerende deltagers GOVSATCOMmyndighed hos GOVSATCOM-centret og accept af donationen fra den modtagende deltagers GOVSATCOM-myndighed.
Tokens overføres fra den samme del af den donerende deltagers konto (den forudbetalte del eller on-demand-delen) til samme del af den modtagende deltagers konto.
En deltager kan donere tokens fra sin andel til fast tildeling af tjenester, jf. artikel 6, til en anden deltager, idet Kommissionen skal underrettes herom.